                                       Z A P I S N I K

      Sa sjednice Općinskog vijeća općine Jarmina održane 6. srpnja 2011. godine u 20 sati u prostorijama općine Jarmina.

      NAZOĆNI:                                                      ODSUTNI:

      1.STJEPAN SEDLAR                                     1.TOMISLAV PRACAIĆ

      2.ĐURO HORVAT                                         2.MARIO KRUŠELJ

      3.STJEPAN MAJPRUZ

      4.STJEPAN DADIĆ

      5.DALIBOR BELA

      6.MARIO MATIĆ

      7.DRAGUTIN CULI

      8.VLADIMIR KLARIĆ

      9.MILAN NAGLIĆ

      Predsjednik Općinskog vijeća Milan Naglić za sjednicu vijeća predlaže

                                      D N E V N I    R E D

1.Izvješće predstavnika Vinkovačkog vodovoda oko distribucije vode 

u Jarmini.

     2.Usvajanje zapisnika sa prethodne sjednice.
     3.Aktualni sat.

     4.Izvješće odbora za poljoprivredu.

     5.Donošenje Plana aktivnosti u pripremi mjera zaštite od požara

        u žetvi 2011. godine

     6.Donošenje Odluke o usvajanju Procjene ugroženosti stanovništva,

        materijalnih i kulturnih dobara i okoliša od opasnosti i posljedica prirodnih

        i tehničko-tehnoloških katastrofa i velikih nesreća.

     7.Donošenje Odluke o usvajanju godišnjeg izvještaja o izvršenju proračuna

        Općine Jarmina za 2010. godinu.

     8.Izvješće vezano uz aktivnosti za obnovljive izvore energije i javnu rasvjetu.

     9.Razno.

     Glasovanjem vijećnika dnevni red je jednoglasno usvojen.

                                               Točka 1.

    Načelnik Andrija Draganić pozdravio je goste iz Vinkovačkog vodovoda te je uvodno rekao nekoliko rijeći o distribuciji vode u Jarmini.

    Predstavnica Vinkovačkog vodovoda vijećnike je upoznala o temeljnim zakonskim obavezama distribucije vode.
    Naglasila je da sami više nećemo moći distribuirat vodu te ćemo se morati priključiti nekoj ovlaštenoj tvrtki za distribuciju vode te je potrebno napraviti elaborat o vrijednosti vodovoda i donijeti odluku o unosu vodovodne mreže i

priključaka.

    Vijećnik Stjepan Dadić pita što dobiva Jarmina a Vladimir Klarić kako je riješen vodovod u ostalim selima.

     Nakon rasprave glasovanjem vijećnika jednoglasno je donesena  odluka da se povjeri revizorskoj kući određivanje procjene vrijednosti vodovoda u Jarmini.

                                                     Točka 2.

     Kako primjedbi na zapisnik sa prethodne sjednice vijeća nije bilo glasovanjem zapisnik je jednoglasno prihvaćen.

                                                      Točka 3.

      Načelnik je pod ovom točkom dnevnog reda načelnik vijećnike izvjestio da su pokrenuti radovi na projektu „Đem“ uređuju se prostorije a izgradnja nogostupa će se obustaviti zbog radova na projektu.

       Vijećnik Dalibor Bela pita dali će se raditi nogostup u ulici B.Radića od „Fireka“ nadalje.

        Načelnik je rekao da će se raditi ali kasnije.

        Vijećnik Stjepan Majpruz pita dali će javni radovi trajati tri ili šest mjeseci.

        Pod ovom točkom dnevnog reda donesena je odluka da se dozvoli poljoprivrednicima prodaju voća i povrća na javnim površinama.

         Vijećnik Stjepan Sedlar je rekao da sluša u selu o nekim problemima vezano uz lampe između Milana Naglica i gosp. Bjelonjića.

          Predsjednik vijeća Milan Naglić je rekao da je lampe dao Čapaliji a da općina sa time nema ništa.
          Načelnik Andrija Draganić pročitao je dopis gosp.Bjelonjića a vezano uz suradnju sa gosp.Naglićem.

          Nakon rasprave o ovoj temi donesen je zaključak da koordinator za elektranu bude Andrija Draganić.

          Načelnik je predložio da se pod ovom točkom dnevnog reda apsolvira i točka osam dnevnog reda te je naglasio da bi bilo dobro da se krene sa mijenjanjem postojeće rasvjete sa „led lampama“ te se kasnije neće morati mijenjati.

          Vijećnik Đuro Horvat pita koliko to košta.

          Predsjednik vijeća Milan Naglić obrazložio je ponude za lampe.

    Vijećnik Vladimir Klarić je rekao da treba anlizirati ponude.

    Nakon rasprave glasovanjem je donesena odluka da se ide u izmjenu lampi do 70.000 kuna.
     Vijećnik Đuro Culi pita što je sa ležećim policajcima.

     Vijećnik Stjepan Dadić predlaže da djelatnici ofarbaju oglasne stupove i rukohvate te pita što je sa turističkim znakovima.

      Načelnik je rekao da za turističke znakove nema novca.

                                           Točka 4.

      Predsjednik Odbora za poljoprivredu Dragutin Culi je rekao da je proveden natječaj za prodaju poljoprivrednog zemljišta u vlasništvu RH a prispjelo je 55 ponuda a otvaranje ponuda će biti sutra te je naglasio da smo mi prvi koji smo raspisali natjećaj po novom zakonu.
                                           Točka 5.

     Pročelnik je vijećnicima ukratko obrazložio Plan aktivnosti u pripremi mjera zaštite od požara u žetvi 2011. godine.

     Glasovanjem vijećnika plan je jednoglasno usvojen.

                                            Točka 6.

     Pročelnik je vijećnicima obrazložio prijedlog Odluke o usvajanju Procjene ugroženosti stanovništva,materijalnih i kulturnih dobara i okoliša od opasnosti i posljedica prirodnih i tehničko-tehnoloških katastrofa i velikih nesreća.

     Nakon kratke rasprave jednoglasno je donesena odluka o usvajanju predložene procjene.

                                            Točka 7.

      Predsjednik Odbora za proračun i financije Vladimir Klarić vijećnicima je dao izvještaj o izvršenju proračuna općine Jarmina za 2010. godinu.

      Izvršenje proračuna za 2010. godinu također je objasnio i načelnik Andrija Draganić.

      Nakon rasprave i analize proračuna glasovanjem vijećnika većinom glasova uz jedan suzdržan donesena je odluka o usvajanju godišnjeg izvješća o izvršenju proračuna za 2010. godinu.

                                             Točka 9.

       Načelnik Andrija Draganić vijećnike je izvijestio da je dogovoreno razminiravanje 150000m2 poljop.zemljišta u k.o. Gabošu što financira austrijska vlada.

        Vijećnik Dalibor Bela je rekao da će se skupština kluba održati kada se vrati predsjednik Tomislav Pracaić a izvlačenje ekipa na malonogometnom turniru će biti 22.srpnja.
         Đuro Franjčić je rekao da se na groblju raskolio čempres i oštetio glavni križ, njegovom krivicom te ga treba sanirati.

                                                                        Predsjednik Općinskog vijeća

                                                                               Milan Naglić

